Document ID: 31999R0866

31999R0866
L 108/21
SLUŽBENI LIST EUROPSKE UNIJE
26.04.1999.
UREDBA KOMISIJE (EZ) br. 866/1999
od 26. travnja 1999.
o odobrenju novih dodataka hrani za životinje i novih korištenja dodataka hrani za životinje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Direktivom 1999/20/EZ (2), a posebno njezine članke 3. i 9.j,
(1)
budući da Direktiva 70/524/EEZ predviđa da se novi dodaci hrani za životinje ili novo korištenje dodataka hrani za životinje mogu odobriti uzimajući u obzir znanstveni i tehnički napredak;
(2)
budući da Direktiva Vijeća 93/113/EZ od 14. prosinca 1993. o korištenju i stavljanju na tržište enzima, mikroorganizama i njihovih pripravaka u hranidbi životinja (3), kako je zadnje izmijenjena Direktivom 97/40/EZ (4), odstupajući od Direktive 70/524/EEZ, odobrava državama članicama da privremeno dopuste korištenje i stavljanje na tržište enzima, mikroorganizama i njihovih pripravaka;
(3)
budući da razmatranje dokumentacije koju su dostavile države članice u skladu s člankom 3. Direktive 93/113/EZ ukazuje na to da se određeni broj pripravaka iz funkcionalnih skupina enzima i mikroorganizama može privremeno odobriti;
(4)
budući da je Znanstveni odbor za hranidbu životinja dostavio povoljno mišljenje u vezi s neškodljivošću tih pripravaka;
(5)
budući da su mjere predviđene ovom Uredbom u skladu s mišljenjem Stalnog odbora za hranu za životinje,
DONIJELA JE OVU UREDBU:
Članak 1.
Pripravci iz funkcionalne skupine „Enzimi” navedeni u Prilogu I. ovoj Uredbi mogu se odobriti u skladu s Direktivom 70/524/EEZ kao dodaci hrani za životinje u hranidbi životinja pod uvjetima utvrđenima u tom Prilogu.
Članak 2.
Pripravci iz funkcionalne skupine „Mikroorganizmi” navedeni u Prilogu II. ovoj Uredbi mogu se odobriti u skladu s Direktivom 70/524/EEZ kao dodaci hrani za životinje u hranidbi životinja pod uvjetima utvrđenima u tom Prilogu.
Članak 3.
Ova Uredba stupa na snagu dvadesetog dana od dana objave u Službenom listu Europskih zajednica.
Primjenjuje se od 1. srpnja 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. travnja 1999.

Labels: 0
3
17
6